Eijlandt Tabelle N: W: van u. soo vertoont het hen reedelijk hoochboven Effen ende slecht, in 't voorbij— 3passeeren
passeeren heeftet int Midden een Eloff aent Oost eijnde ist hooch. ende ghij laet al dese Eijlanden aen Backboort liggen, behalven Borias die hout ghij aen stierboort, ende — doet uwen Coers langx t' Eijlandt West ter Noorden, alsdan compt te vervallen bij maradolij, dat ghij oock aen stierboor laet leggen met sijn drie Eijlanties, die aende Westsijde van Maradug leggen op een rij bij een, van daegh hebben onse — Bramstengher opgeset Den 11en Dito den wint oostlijck alsvooren, met een moij coeltjen ende goet weder, s. middaegs passeerden wij t Eijlan Marienducque, deden onsen Cours W: N: W: naer den N: O:— hoeck van mindora die ghij dan sien condt, nu voort vande — voorverhaelde Eijlanden wat daer noch tusschen hebben gesien, te weten tusschen Tabelle ende Simbolo leggen noch drie - Eijlandekens, t middelste heeft opt oost eijnde een ronden heuvel, tusschen Simbolo ende M: del Cambo leggender — noch twee, ende sijn gelijck, ende aleens, de drie Eijlandekent die aende Westsijde van Maranducq, leggen niet verde vant Landt op een rije, Marianducque is hooch. aent Z: Eijnde Cale- groene plecken, ende daer gaet oock somtijts stroom die doen een tijdt om d' oost liep. s. morgens sagen wij een Vaertuijch onder- t.
Eijlandt M: del Campo, wij condent niet Beseijlen, s'avonts. waren wij den N: O: hoeck van mindora, waer van daen wij — onsen Cours de Straate in deeden W: N: W: langs t'landt van mindora, tot dat ghij naer gissinge 5 wijl in sijt, soo — ontmoeten u ses Eijlandekens, die ghij aen Backboort moeten laeen leggen, ende dat groote, dat in't midden leijt aen stierboot merckt dat den N: O: hoeck van mindora reedlijk hooch voor landt heeft opde zee candt 3½ mijl. ende dan — Crijcht ghij laegh landt 1½ mijl, dan wederom een steilen— hoeck daer de voors Eijlandekens van aff leggen, ende — N. van U. hebt ghij een hoogen Berch op Luckomia, als ghij — dat passeert, en behoeft niet schouwen, als dat men voor oogen siet